pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” มุ่งขับเคลื่อนเป้าหมายประเทศในการลดก๊าซเรือนกระจก พร้อมขอทุกคนร่วมมือประหยัดพลังงาน-เพิ่มประสิทธิภาพการใช้พลังงานให้มากขึ้น
วันจันทร์ที่ 30 พฤษภาคม 2565
โฆษกรัฐบาลเผย “นายกฯ” มุ่งขับเคลื่อนเป้าหมายประเทศในการลดก๊าซเรือนกระจก พร้อมขอทุกคนร่วมมือประหยัดพลังงาน-เพิ่มประสิทธิภาพการใช้พลังงานให้มากขึ้น
โฆษกรัฐบาลเผย “นายกฯ” มุ่งขับเคลื่อนเป้าหมายประเทศในการลดก๊าซเรือนกระจก พร้อมขอทุกคนร่วมมือประหยัดพลังงาน-เพิ่มประสิทธิภาพการใช้พลังงานให้มากขึ้น
วันที่ 30 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามผลการดําเนินงานเพื่อขับเคลื่อนประเทศไทยให้สามารถบรรลุเป้าหมายการลดก๊าซเรือนกระจกเดินหน้าไปสู่เป้าหมาย Net-Zero Carbon Emission ของประเทศไทยให้ได้ร้อยละ 40 ภายในปี ค.ศ. 2030 หรือปี พ.ศ. 2573 ตามที่ได้ประกาศเจตนารมณ์ไว้แล้วต่อการประชุม COP26 ซึ่งที่ผ่านมา รัฐบาลได้ปรับโครงสร้างพลังงานลดสัดส่วนการใช้เชื้อเพลิงฟอสซิล ไปสู่การใช้พลังงานหมุนเวียน ที่เป็นมิตรต่อสิ่งแวดล้อม การปรับโครงสร้างกิจการพลังงานเชื้อเพลิงที่ใช้ในโรงไฟฟ้าต่าง ๆ เพื่อรองรับแนวโน้มการเปลี่ยนผ่านด้านพลังงาน รวมถึงขยายแนวคิดการใช้พลังงานหมุนเวียนให้เป็นพลังงานทดแทนในทุกภาคส่วน เพิ่มประสิทธิภาพการใช้พลังงานโดยใช้เทคโนโลยีและนวัตกรรม และผลักดันการใช้รถยนต์พลังงานไฟฟ้า (EV) โดยกําหนดแผนที่จะผลิตรถยนต์ไม่ปล่อยมลพิษร้อยละ 30 ของการผลิตในปี 2573 ทั้งรถยนต์นั่ง รถกระบะ รถจักรยานยนต์ รถบัส และรถบรรทุก ซึ่งมีแผนระยะสั้นและระยะปานกลาง เพื่อเพิ่มความต้องการใช้ยานยนต์ไฟฟ้าในภาพรวม ตลอดจนออกมาตรการสนับสนุนสร้างแรงจูงใจและดึงดูดการลงทุนในอุตสาหกรรมยานยนต์ไฟฟ้าของผู้ประกอบการ นอกจากนี้ ยังมีเป้าหมายพัฒนาโครงสร้างพื้นฐานรองรับยานยนต์ไฟฟ้า การส่งเสริมสถานีอัดประจุยานยนต์ไฟฟ้าสาธารณะแบบ Fast charge และสถานีสับเปลี่ยนแบตเตอรี่สําหรับรถจักรยานยนต์ไฟฟ้า อีกด้วย
โฆษกประจําสํานักนายกรัฐมนตรี กล่าวเพิ่มเติมว่า นอกจากนี้ รัฐบาลยังได้มีนโยบายเพิ่มพื้นที่ป่า และการพัฒนาตลาดซื้อขายคาร์บอน เป็นมาตรการสําคัญที่ช่วยให้ประเทศไทยสามารถเข้าสู่ความเป็นกลางทางคาร์บอน โดยรัฐบาลมีแผนในการเพิ่มพื้นที่ปลูกป่าในประเทศ จากร้อยละ 31.8 เป็นร้อยละ 40 ในปี 2579 เพื่อเพิ่มศักยภาพการดูดซับก๊าซเรือนกระจก ซึ่งเป็นการใช้จุดแข็งของประเทศไทยที่มีความหลากหลายทางชีวภาพ มีพันธุ์พืชที่เหมาะกับการดูดซับก๊าซเรือนกระจกสูงต่อพื้นที่หลายชนิด นอกจากนี้ รัฐบาลได้พัฒนากลไกตลาดคาร์บอนเครดิตในประเทศไทย โดยกําหนดแนวทางและกลไก การบริหารจัดการคาร์บอนเครดิต เพื่อสร้างแรงจูงใจให้กับภาคเอกชนในการลดการปล่อยก๊าซเรือนกระจก ภาคเอกชน ชุมชน และท้องถิ่นก็จะมีรายได้จากการปลูกป่าต้นไม้ ที่เข้าร่วมโครงการซื้อขายคาร์บอนเครดิตต่อไป
“สถานการณ์พลังงานขณะนี้ได้รับผลกระทบจากปัจจัยต่าง ๆ ขอให้ทุกคนร่วมมือกันประหยัดพลังงานควบคู่กับการเพิ่มประสิทธิภาพการใช้พลังงานให้มากขึ้น ทั้งนี้ รัฐบาลเดินหน้าลดความเหลื่อมล้ําในสังคมให้ประชาชนทุกกลุ่มสามารถเข้าถึงสาธารณูปโภคพื้นฐานอย่างเท่าเทียมและทั่วถึง สร้างความมั่นคงระบบไฟฟ้า และบริหารจัดการน้ําในพื้นที่ของประเทศ ซึ่งเป็นการเพิ่มสัดส่วนของการใช้พลังงานทดแทนต่อปริมาณการใช้พลังงานขั้นสุดท้ายของประเทศ โดยนายกรัฐมนตรีเฝ้าติดตามการดําเนินงานเพื่อขับเคลื่อนการสร้างสังคมคาร์บอร์ต่ําและยั่งยืนทุกมิติ ในการลดการปล่อยก๊าซเรือนกระจกและมลพิษ เพื่อให้ประชาชนมีคุณภาพชีวิตที่ดียิ่งขึ้น” โฆษกประจําสํานักนายกรัฐมนตรี ย้ํา
รัฐบาลไทย-ข่าวทำเนียบรัฐบาล-นายกฯ แสดงความเสียใจกับครอบครัวผู้เสียชีวิต-ผู้ได้รับบาดเจ็บจากเหตุการณ์คานสะพานลอยกลับรถ กม.34 หล่นทับรถยนต์ กำชับ คค. เร่งตรวจสอบความปลอดภัยโครงการปรับปรุงสะพานฯ ทุกพื้นที่
วันจันทร์ที่ 1 สิงหาคม 2565
นายกฯ แสดงความเสียใจกับครอบครัวผู้เสียชีวิต-ผู้ได้รับบาดเจ็บจากเหตุการณ์คานสะพานลอยกลับรถ กม.34  หล่นทับรถยนต์ กําชับ คค. เร่งตรวจสอบความปลอดภัยโครงการปรับปรุงสะพานฯ ทุกพื้นที่
โฆษกรัฐบาลเผย นายกฯ แสดงความเสียใจกับครอบครัวผู้เสียชีวิต-ผู้ได้รับบาดเจ็บจากเหตุการณ์คานสะพานลอยกลับรถ กม.34 จ.สมุทรสาคร หล่นทับรถยนต์ กําชับ คค. เร่งประเมินความเสี่ยง และตรวจสอบความปลอดภัยโครงการปรับปรุงสะพาน-การก่อสร้างเส้นทางคมนาคมทุกพื้นที่
วันนี้ (1 ส.ค.65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบกรณีอุบัติเหตุคานสะพานลอยกลับรถ กม.34 ทางหลวงหมายเลข 35 (ถนนพระราม 2) ใกล้กับโรงพยาบาลวิภาราม อําเภอเมือง จังหวัดสมุทรสาคร หล่นทับรถยนต์จนทําให้มีผู้เสียชีวิตและได้รับบาดเจ็บ โดยกําชับกระทรวงคมนาคมและหน่วยงานที่เกี่ยวข้องเร่งตรวจสอบรายละเอียดข้อเท็จจริง วิเคราะห์หาสาเหตุเกี่ยวกับเหตุการณ์ที่เกิดขึ้น และย้ําให้ใช้มาตรการความปลอดภัยระหว่างการก่อสร้างอย่างสูงสุด และให้มีการตรวจสอบความปลอดภัยทุกพื้นที่ของโครงการปรับปรุงสะพาน หรือในบริเวณพื้นที่ที่มีการก่อสร้างเส้นทางคมนาคมต่าง ๆ ทั่วประเทศ เพื่อป้องกันไม่ให้เกิดอุบัติเหตุและเหตุการณ์ดังกล่าว ที่ส่งผลกระทบด้านความปลอดภัยต่อประชาชนผู้ใช้ทางและถนนนํามาซึ่งความสูญเสียชีวิตและทรัพย์สินของประชาชนขึ้นอีก ทั้งนี้ นายกรัฐมนตรีแสดงความเสียใจกับครอบครัวผู้เสียชีวิตและผู้ที่ได้รับบาดเจ็บจากเหตุการณ์ในครั้งนี้ พร้อมสั่งการให้มีการช่วยเหลือเยียวยาผู้ประสบเหตุตามระเบียบกฎหมายที่มีอยู่
โฆษกประจําสํานักนายกรัฐมนตรีกล่าวว่า นอกจากนี้ นายกรัฐมนตรียังกําชับให้กระทรวงคมนาคม สํานักงานการบินพลเรือนแห่งประเทศไทย (กพท.) สํานักงานคณะกรรมการสอบสวนอุบัติเหตุและอุบัติการณ์ของอากาศยาน (สกอ.) และหน่วยงานที่เกี่ยวข้อง ได้ตรวจสอบและสอบสวนหาสาเหตุข้อเท็จจริงเกี่ยวกับกรณีเครื่องบินโดยสารสายการบินนกแอร์ เที่ยวบินที่ DD108 เส้นทางดอนเมือง-เชียงราย ลื่นไถลออกนอกรันเวย์ เมื่อวันที่ 30 กรกฎาคม 2565 ที่ผ่านมา ซึ่งถือเป็นอุบัติการณ์รุนแรง (Serious Incident) เพื่อหาแนวทางป้องกันไม่ให้เกิดเหตุการณ์ดังกล่าวขึ้นซ้ําอีก ตลอดจนให้มีมาตรการดูแลช่วยเหลือผู้โดยสารเป็นไปอย่างเหมาะสมทันท่วงที
----------------
รัฐบาลไทย-ข่าวทำเนียบรัฐบาล-สธ. เผย เตรียมสำรองยา เวชภัณฑ์ ฟาวิพิราเวียร์ 300 ล้านเม็ด แรมดีสิเวีย เพิ่ม 1 แสนขวด ให้เพียงพอ สร้างความมั่นใจคนทำงาน
วันเสาร์ที่ 7 สิงหาคม 2564
สธ. เผย เตรียมสํารองยา เวชภัณฑ์ ฟาวิพิราเวียร์ 300 ล้านเม็ด แรมดีสิเวีย เพิ่ม 1 แสนขวด ให้เพียงพอ สร้างความมั่นใจคนทํางาน
กระทรวงสาธารณสุข วางแผน คาดการณ์การใช้ยา เวชภัณฑ์ ​เตรียมหาแหล่งซื้อเพิ่มเติมให้เพียงพอคนทํางาน ล่าสุดได้กระจายยาโควิดไปทั่วประเทศ​ 20 ล้านกว่าเม็ด ในจํานวนนี้กระจายใน กทม. มากถึง 7.6 ล้านเม็ด ขณะที่มีการใช้ยาโควิด วันละประมาณ 8.5 แสนเม็ด
นายแพทย์เกียรติภูมิ วงศ์รจิต ปลัดกระทรวงสาธารณสุข เปิดเผยว่า จากจํานวนผู้ติดเชื้อโควิดเพิ่มขึ้น และการปรับการรักษาให้ยารักษาโควิด ฟาวิพิราเวียร์ (Favipiravir)เร็วขึ้น ทําให้จํานวนการใช้ยารักษาโควิดเพิ่มขึ้นอย่างต่อเนื่อง ข้อมูลล่าสุดจนถึงวันที่ 4 สิงหาคม 2564 มีความต้องการใช้ยาฟาวิพิราเวียร์ วันละ 8.5 แสนเม็ดต่อวัน ได้จัดสรรลงพื้นที่ทั่วประเทศตั้งแต่ 7​กรกฎาคม ถึง 4 สิงหาคม ไปแล้ว จํานวน 20.5 ล้านเม็ด ทั้งนี้กระทรวงสาธารณสุข ได้มอบให้องค์การเภสัชกรรมจัดหายาเพิ่มเติม เพื่อให้เจ้าหน้าที่ผู้ปฏิบัติงานเกิดความมั่นใจ และช่วยชีวิตคนป่วยได้ทันท่วงที โดยใน 3​ เดือนนี้ ตั้งแต่ตุลาคม ถึง ธันวาคม 2564 ให้จัดหาเพิ่มขึ้นอีก 300 ล้านเม็ด (เดือนละ 100 ล้านเม็ด) โดยเฉพาะเดือนสิงหาคม และกันยายน ให้จัดหา 120 ล้านเม็ด สําหรับยาแรมดีสิเวีย (Remdesivir) ให้จัดหาเพิ่มอีก 1 แสนขวด รวมเป็น 2 แสนขวดภายในเดือนสิงหาคมนี้ ให้เพียงพอตามเกณฑ์การรักษาใหม่เพื่อกระจายให้ทุกจังหวัด
สําหรับเวชภัณฑ์ที่ใช้ประจํา อาทิ หน้ากากN 95 หน้ากากอนามัย ชุดกาวน์ ถุงมือ ถุงเท้า รองเท้า หมวกคลุมผม กว่า 11​ รายการ จากข้อมูลมีการใช้เวชภัณฑ์ในแต่ละเดือนมากที่สุดจากทั่วประเทศ เช่น ถุงมือยาง (disposable glove) มีการใช้ 19​ ล้านกว่าคู่ รองลงมา หน้ากากอนามัย (surgical mask) กว่า 16​ ล้านชิ้น หมวกคลุมผม (Disposable cap) 3 ​ล้านชิ้น ชุดกาวน์ (Coverall & gown) 1.6 ล้านชุด เป็นต้น มีการคาดการณ์การใช้งานเพื่อสํารองให้เพียงพอในการใช้แต่ละเดือน โดยจัดซื้อด้วยงบกลางและงบเงินกู้ มีการจัดสรรไปยังภูมิภาคทุกสัปดาห์ หากพื้นที่ใดไม่เพียงพอ สามารถประสานขอสนับสนุนเวชภัณฑ์เร่งด่วน ได้ที่ กองบริหารการสาธารณสุข สํานักงานปลัดกระทรวงสาธารณสุข
************************************ 7 สิงหาคม 2564
รัฐบาลไทย-ข่าวทำเนียบรัฐบาล-อัปเดต! จ้างแรงงานชลประทาน ปี 65 มุ่งสร้างรายได้เกษตรกรช่วงหน้าแล้ง ยอดทะลุกว่า 70,000 คนแล้ว
วันอาทิตย์ที่ 1 พฤษภาคม 2565
อัปเดต! จ้างแรงงานชลประทาน ปี 65 มุ่งสร้างรายได้เกษตรกรช่วงหน้าแล้ง ยอดทะลุกว่า 70,000 คนแล้ว
.....
กรมชลประทาน เผยความคืบหน้าโครงการจ้างแรงงานชลประทาน ประจําปีงบประมาณ 2565 เพื่อซ่อมแซม บํารุงรักษา ขุดลอก ปรับปรุงงานชลประทาน ฯลฯ ให้เกษตรกรมีรายได้ทดแทนจากการว่างเว้นการทําการเกษตรในช่วงฤดูแล้ง โดยตั้งเป้าจ้างแรงงานทั้งสิ้น 75,000 คน วงเงินจ้างอยู่ที่ 8,700 – 87,000 บาท (ขึ้นอยู่กับระยะเวลาการจ้าง)
.
ล่าสุด มีการจ้างแรงงานแล้ว 70,113 คน จังหวัดที่มีผลการจ้างแรงงานมากที่สุด 3 ลําดับ คือ จังหวัดสกลนคร 5,389 คน จังหวัดอุบลราชธานี 3,787 คน และจังหวัดเชียงใหม่ 3,038 คน
.
ขณะเดียวกัน ยังคงเดินหน้ารับสมัครจ้างแรงงานอย่างต่อเนื่องให้ครบตามเป้าหมายที่กําหนดไว้ จึงขอเชิญชวนเกษตรกรหรือประชาชนที่สนใจเข้าร่วมโครงการฯ ติดต่อสอบถามหรือสมัครได้ที่ โครงการชลประทานใกล้บ้าน หรือสายด่วนกรมชลประทาน 1460
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คณะกรรมการตรวจสอบและประเมินผลประจำกระทรวงฯ เร่งติดตามความก้าวหน้าโครงการสำคัญของดีอีเอส
วันพุธที่ 27 กรกฎาคม 2565
คณะกรรมการตรวจสอบและประเมินผลประจํากระทรวงฯ เร่งติดตามความก้าวหน้าโครงการสําคัญของดีอีเอส
คณะกรรมการตรวจสอบและประเมินผลประจํากระทรวงฯ เร่งติดตามความก้าวหน้าโครงการสําคัญของดีอีเอส
เมื่อวันที่ 27 ก.ค.65 นางจีราวรรณ บุญเพิ่ม ประธานกรรมการตรวจสอบและประเมินผลประจํากระทรวงดิจิทัลเพื่อเศรษฐกิจและสังคม (ค.ต.ป.ดศ.) เป็นประธานการประชุมคณะกรรมการฯ ครั้งที่ 7/2565 ณ ห้องประชุม 803 และผ่านสื่ออิเล็กทรอนิกส์ เพื่อติดตามความก้าวหน้าผลการดําเนินงานโครงการที่สําคัญของกระทรวงดิจิทัลฯ และพิจารณารายงานผลการตรวจสอบและประเมินผลสนับสนุนการตรวจสอบ ของ อ.ค.ต.ป. “ประเด็นการตรวจสอบหลักตามห่วงโซ่คุณค่า (Value Chain) ประเด็นที่ 1 การส่งเสริมการพัฒนาการท่องเที่ยวคุณภาพสูง และประเด็นที่ 2 การเพิ่มโอกาสของผู้ประกอบการขนาดกลาง ขนาดเล็ก และเศรษฐกิจฐานราก รวมทั้งพิจารณาแผนการลงพื้นที่ติดตาม ตรวจสอบและประเมินผลโครงการฯ ตามประเด็นการตรวจสอบและประเมินผลภาคราชการ ประจําปี 2565 ด้วย
*****************************
รัฐบาลไทย-ข่าวทำเนียบรัฐบาล-พณ. - กษ. เร่งช่วยเหลือชาวสวนลำไย ออก 5 มาตรการระบายผลผลิตลำไยตกค้าง
วันศุกร์ที่ 27 สิงหาคม 2564
พณ. - กษ. เร่งช่วยเหลือชาวสวนลําไย ออก 5 มาตรการระบายผลผลิตลําไยตกค้าง
....
กระทรวงพาณิชย์จับมือกระทรวงเกษตรและสหกรณ์ ออก 5 มาตรการ ดําเนินการแก้ปัญหาราคาลําไยตกต่ํา ดังนี้
.
1. รับซื้อผ่านข้อตกลง ระหว่างกลุ่มเกษตรกรกับห้างค้าส่ง - ค้าปลีก ตลาดกลางสินค้าเกษตร โรงงานแปรรูป รวมถึงช่วยกระจายผลผลิตออกนอกแหล่งผลิต ปริมาณกว่า 80,000 ตัน
2. สนับสนุนค่าบริหารจัดการในการรวบรวมและกระจายผลผลิตลําไย อัตรา 3 บาทต่อกิโลกรัม ใน 6 จังหวัด ปริมาณกว่า 15,764 ตัน
3. รับซื้อผลผลิต "ลําไยรูดร่วง" โดยตรงจากเกษตรกร กลุ่มเกษตรกร สหกรณ์การเกษตรและวิสาหกิจชุมชน เพื่อนําไปสู่การแปรรูป รวม 8,600 ตัน
4. สนับสนุนค่าบริหารจัดการผลักดันส่งออกผลไม้กิโลกรัมละ 5 บาท มีเป้าหมาย 60,000 ตัน
5. ร่วมกับบริษัทไปรษณีย์ไทย สนับสนุนกล่องบรรจุผลไม้และค่าขนส่งฟรี รวม 200,000 กล่อง ให้แก่เกษตรกรผู้ปลูกผลไม้และผู้ประกอบการ online
อ่านเพิ่มเติม คลิกhttps://www.thaigov.go.th/news/contents/details/45130
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส ติวเข้มหลักสูตร “สร้างผู้นำการเปลี่ยนแปลงสู่สังคมที่ไม่ทนต่อการทุจริต”
วันพุธที่ 27 เมษายน 2565
ดีอีเอส ติวเข้มหลักสูตร “สร้างผู้นําการเปลี่ยนแปลงสู่สังคมที่ไม่ทนต่อการทุจริต”
ดีอีเอส ติวเข้มหลักสูตร “สร้างผู้นําการเปลี่ยนแปลงสู่สังคมที่ไม่ทนต่อการทุจริต”
เมื่อเร็วๆ นี้ พ.ต.อ. อัครพล บุณโยปัษฎัมภ์ กล่าวเปิดโครงการฝึกอบรม หลักสูตร “สร้างผู้นําการเปลี่ยนแปลงสู่สังคมที่ไม่ทนต่อการทุจริต” ของสํานักงานปลัดกระทรวงดิจิทัลเพื่อเศรษฐกิจและสังคม ประจําปีงบประมาณ พ.ศ.2565 ในรูปแบบการฝึกอบรมออนไลน์ผ่านโปรแกรม Cisco Webex Meetings ซึ่งจัดต่อเนื่องมาตั้งแต่ปี 2563 เพื่อพัฒนาทรัพยากรบุคคล ได้มีความรู้ ความเข้าใจ และมีทัศนคติที่ถูกต้องเกี่ยวกับการคิดแยกแยะผลประโยชน์ส่วนตนกับผลประโยชน์ส่วนรวม เกิดความอายและความไม่ทนต่อการทุจริต ที่อาจเกิดขึ้น
โดย ผู้ช่วยปลัดกระทรวงดิจิทัลเพื่อเศรษฐกิจและสังคม เน้นย้ําว่าการผลักดันหลักสูตรต้านทุจริตศึกษาไปสู่การปฏิบัติ ตามที่สํานักงาน ป.ป.ช. ขอความร่วมมือ นั้น เป็นเรื่องที่สําคัญ และหน่วยงานที่เกี่ยวข้องจะต้องมีความเข้าใจเกี่ยวกับการแยกระหว่างผลประโยชน์ส่วนตนและผลประโยชน์ส่วนรวม มีจิตพอเพียงต้านทุจริต ละอายและเกรงกลัวที่จะไม่ทุจริต และไม่ทนต่อการทุจริตทุกรูปแบบ เชื่อว่าการอบรมในครั้งนี้ จะเป็นการปลูกฝังวัฒนธรรมในการต่อต้านการทุจริต ซึ่งสิ่งเหล่านี้ บุคลากรของรัฐและทุกภาคส่วนต้องเข้ามามีส่วนร่วมและผลักดันให้เกิดเป็นรูปธรรมต่อไป ดังนั้น การฝึกอบรมฯ ครั้งนี้ จะเกิดประโยชน์อย่างยิ่ง หากผู้เข้ารับการฝึกอบรม นําความรู้ความเข้าใจ ไปปฏิบัติและถ่ายทอดภายในกลุ่มงาน ก่อให้เกิดความร่วมมือร่วมใจในการต่อต้านการทุจริต จนนําไปสู่วัฒนธรรมที่ไม่ทนต่อการทุจริตภายในสํานักงานปลัดกระทรวงดิจิทัลเพื่อเศรษฐกิจและสังคม
********************
รัฐบาลไทย-ข่าวทำเนียบรัฐบาล-ปลัด วธ. รับมอบชุดอุปกรณ์ป้องกันส่วนบุคคล (PPE) จากนายวีรยุทธ โพธารามิก ผู้อำนวยการอาวุโสฝ่ายความสัมพันธ์ธุรกิจองค์กร บริษัท โมโน บรอดคาซท์ จำกัด
วันพุธที่ 25 สิงหาคม 2564
ปลัด วธ. รับมอบชุดอุปกรณ์ป้องกันส่วนบุคคล (PPE) จากนายวีรยุทธ โพธารามิก ผู้อํานวยการอาวุโสฝ่ายความสัมพันธ์ธุรกิจองค์กร บริษัท โมโน บรอดคาซท์ จํากัด
รับมอบชุดอุปกรณ์ป้องกันส่วนบุคคล (PPE) จากนายวีรยุทธ โพธารามิก ผู้อํานวยการอาวุโสฝ่ายความสัมพันธ์ธุรกิจองค์กร บริษัท โมโน บรอดคาซท์ จํากัด เพื่อนําไปมอบให้กับบุคลากรทางการแพทย์ในโรงพยาบาลต่างๆ ตามโครงการ "ปันน้ําใจ คนไทยไม่ทิ้งกัน"
วันที่ ๒๕ สิงหาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม รับมอบชุดอุปกรณ์ป้องกันส่วนบุคคล (PPE) จากนายวีรยุทธ โพธารามิก ผู้อํานวยการอาวุโสฝ่ายความสัมพันธ์ธุรกิจองค์กร บริษัท โมโน บรอดคาซท์ จํากัด เพื่อนําไปมอบให้กับบุคลากรทางการแพทย์ในโรงพยาบาลต่างๆ ตามโครงการ "ปันน้ําใจ คนไทยไม่ทิ้งกัน" ของกระทรวงวัฒนธรรม เพื่อช่วยเหลือเยียวยาผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม เข้าร่วม ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-วธ.เชิญชวนเด็ก เยาวชน ประชาชนร่วมประกวด “คำขวัญวันภาษาไทยแห่งชาติ ปี 64”
วันศุกร์ที่ 2 กรกฎาคม 2564
วธ.เชิญชวนเด็ก เยาวชน ประชาชนร่วมประกวด “คําขวัญวันภาษาไทยแห่งชาติ ปี 64”
วธ.เชิญชวนเด็ก เยาวชน ประชาชนร่วมประกวด “คําขวัญวันภาษาไทยแห่งชาติ ปี 64”
เมื่อวันที่ 1 กรกฎาคม 2564 นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า เนื่องในวันภาษาไทยแห่งชาติ ประจําปี 2564 กระทรวงวัฒนธรรม (วธ.) โดยสํานักงานปลัด วธ. กําหนดจัดกิจกรรมการประกวดคําขวัญวันภาษาไทยแห่งชาติ ประจําปี 2564 เพื่อกระตุ้นและปลุกจิตสํานึกของเด็กและเยาวชน ให้ตระหนักถึงคุณค่า ความสําคัญของภาษาไทย ซึ่งเป็นเอกลักษณ์และสมบัติวัฒนธรรมอันล้ําค่าของชาติ ตลอดจนมีส่วนร่วมในการแสดงทักษะความรู้ ความสามารถด้านภาษาไทยผ่านการประกวดคําขวัญ ซึ่งการประกวดครั้งนี้แบ่งออกเป็น 3 ประเภท ได้แก่ ประเภทประถมศึกษาและมัธยมศึกษา ประเภทอุดมศึกษา และประเภทประชาชนทั่วไป โดยผู้ชนะการประกวดคําขวัญจะได้รับเงินรางวัลและเกียรติบัตรจาก วธ.
สําหรับหัวข้อการประกวด คือ วันภาษาไทยแห่งชาติ โดยผลงานจะต้องมีเนื้อหาตรงกับหัวข้อที่กําหนด มีความคิดสร้างสรรค์ ความงดงามของภาษา ใช้ภาษาไทยถูกต้อง ชัดเจนและเหมาะสม มีจํานวนคําไม่เกิน 30 คํา ผู้สนใจสามารถส่งผลงานเข้าประกวดได้ทาง https://forms.gle/HY7RJms7Af8Pr6HR9 ภายในวันที่ 15 กรกฎาคม 2564 สอบถามรายละเอียดเพิ่มเติมได้ที่ โทร. 0 2209 3516-17 โดยจะประกาศผลการประกวดคําขวัญวันภาษาไทยแห่งชาติ ประจําปี 2564 ภายในวันที่ 23 กรกฎาคม 2564 ทางเว็บไซต์ https://bit.ly/3zGyuxt และทางเฟซบุกแฟนเพจ “วันภาษาไทยแห่งชาติ”
รัฐบาลไทย-ข่าวทำเนียบรัฐบาล-สมัครงาน - ลาป่วย - เบิกค่าประโยชน์ทดแทนจากประกันสังคม ใช้ใบเสร็จ - ใบรับรองแพทย์อิเล็กทรอนิกส์ จากแอปฯ “หมอพร้อม” ได้
วันเสาร์ที่ 30 เมษายน 2565
สมัครงาน - ลาป่วย - เบิกค่าประโยชน์ทดแทนจากประกันสังคม ใช้ใบเสร็จ - ใบรับรองแพทย์อิเล็กทรอนิกส์ จากแอปฯ “หมอพร้อม” ได้
.....
กระทรวงแรงงาน ร่วมกับกระทรวงสาธารณสุข นําระบบการออกใบรับรองแพทย์อิเล็กทรอนิกส์ (MOPH Certificate) อํานวยความสะดวกให้กับประชาชน ใช้ใบรับรองแพทย์สําหรับทําธุรกรรม ทางอิเล็กทรอนิกส์ต่าง ๆ เพิ่มความปลอดภัยและความน่าเชื่อถือให้กับเอกสารอิเล็กทรอนิกส์ รองรับการพัฒนาระบบสุขภาพแบบ Digital Health
.
การนําใบรับรองแพทย์อิเล็กทรอนิกส์มาใช้งานในครั้งนี้ จะส่งผลดีต่อผู้ประกอบการ ลูกจ้าง ผู้ประกันตน เช่น นําไปใช้สมัครงาน ลาป่วย หลักฐานประกอบการวินิจฉัยสั่งจ่ายประโยชน์ทดแทนจากสํานักงานประกันสังคม และเพิ่มช่องทาง ใบรับรองแพทย์อิเล็กทรอนิกส์ ผ่านแอปฯ “หมอพร้อม” ให้ได้รับความสะดวก รวดเร็วขึ้น สามารถตรวจสอบความถูกต้องของเอกสาร ป้องกันการปลอมแปลง ได้เป็นอย่างดี
.
ผู้ประกันตนสามารถโหลดเอกสารใบรับรองแพทย์อิเล็กทรอนิกส์ ตามกระทรวงสาธารณสุขกําหนด และกรณีใบเสร็จรับเงินอิเล็กทรอนิกส์ของคณะแพทยศาสตร์ศิริราชพยาบาล ม.มหิดล เพื่อใช้ยื่นขอรับประโยชน์ทดแทนได้ที่สํานักงานประกันสังคมกรุงเทพมหานครพื้นที่ทั้ง 12 แห่ง สํานักงานประกันสังคมจังหวัด/สาขา/ที่ท่านสะดวก
.
ตรวจสอบรายชื่อหน่วยบริการที่เข้าร่วมออกเอกสารใบรับรองแพทย์อิเล็กทรอนิกส์ ได้ที่เว็บไซต์กระทรวงสาธารณสุขhttps://mohpromt.moph.go.th/mpc/mophcertificate/หรือสอบถามรายละเอียดเพิ่มเติม สายด่วน 1506 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. ให้ สสจ. และรพ.ในต่างจังหวัด เตรียมรับผู้ป่วยโควิด 19 กลับภูมิลำเนา
วันพฤหัสบดีที่ 22 กรกฎาคม 2564
สธ. ให้ สสจ. และรพ.ในต่างจังหวัด เตรียมรับผู้ป่วยโควิด 19 กลับภูมิลําเนา
ปลัดกระทรวงสาธารณสุข สั่งการให้นายแพทย์สาธารณสุขจังหวัด และโรงพยาบาลในต่างจังหวัดจัดทําแผนจัดระบบดูแลการแยกกักตัวที่บ้าน (Home Isolation) และการกักตัวในชุมชน (Community Isolation) รองรับผู้ป่วยโควิด 19 กลับภูมิลําเนา
ปลัดกระทรวงสาธารณสุข สั่งการให้นายแพทย์สาธารณสุขจังหวัด และโรงพยาบาลในต่างจังหวัดจัดทําแผนจัดระบบดูแลการแยกกักตัวที่บ้าน (Home Isolation) และการกักตัวในชุมชน (Community Isolation)รองรับผู้ป่วยโควิด 19 กลับภูมิลําเนา พร้อมจัดส่งยาฟาวิพิราเวียร์ให้แต่ละจังหวัด 2 – 3 หมื่นเม็ด วันที่ 24 กรกฎาคม นี้
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ได้ประชุมทางไกลผ่านระบบวิดีโอสั่งการให้นายแพทย์สาธารณสุขจังหวัด โรงพยาบาลศูนย์/ทั่วไป/ชุมชน ทั่วประเทศ จัดทําแนวทางการบริหารจัดการสถานการณ์โรคโควิด 19 ของแต่ละจังหวัดให้สอดคล้องกับสถานการณ์ในปัจจุบัน เนื่องจากขณะนี้พบจํานวนผู้ติดเชื้อเพิ่มสูงขึ้น และมีความต้องการที่จะเดินทางกลับไปรักษาตัวตามภูมิลําเนาอย่างต่อเนื่อง เพื่อให้การบริหารจัดการในแต่ละจังหวัดเป็นไปด้วยความเรียบร้อย ขอให้ดําเนินการจัดทําแผนรับผู้ป่วยโควิด 19 ที่กลับภูมิลําเนา บริหารจัดการเตียง และระบบดูแลการแยกกักตัวที่บ้าน (Home Isolation) และการกักตัวในชุมชน (Community Isolation) โดยนําแนวทางที่ส่วนกลางกําหนดปรับใช้ให้ตรงกับบริบทแต่ละพื้นที่ นอกจากนี้ได้มอบหมายให้กรมควบคุมโรครับผิดชอบจัดทํากล่องสําหรับดูแลผู้ป่วยเบื้องต้น จัดส่งไปยังจังหวัดต่างๆในการดูแลผู้ป่วยที่เข้าระบบรักษาตัวที่บ้าน ลดอาการป่วยหนักและเสียชีวิต ภายในประกอบด้วย ปรอทวัดไข้ เครื่องวัดออกซิเจนปลายนิ้ว ยาพาราเซตามอล ยาฟ้าทะลายโจร หน้ากากอนามัยและเจลแอลกอฮอล์
นายแพทย์เกียรติภูมิกล่าวต่อว่า สําหรับกลุ่มผู้ป่วยที่ต้องใช้ยาฟาร์วิพิราเวีย ทางส่วนกลางจะจัดส่งยาฟาร์วิพิราเวียไปในจังหวัดต่างๆ ประมาณ 20,000 - 30,000 เม็ด ในวันที่ 24 กรกฎาคม นี้ สําหรับบริหารจัดการภายในจังหวัดเพื่อเกิดความสะดวก รวดเร็ว และทันเวลาในการรักษาผู้ป่วย ในส่วนการตรวจหาเชื้อกลุ่มเสี่ยงในชุมชน ขอให้จังหวัดใช้ชุดตรวจโควิด 19Antigen Test Kit : ATK แทนการตรวจด้วย RT-PCR เพื่อความรวดเร็วในการค้นหา และแยกผู้ติดเชื้อออกจากชุมชน ลดการแพร่ระบาด นําเข้าสู่ระบบการรักษาได้ทันท่วงที และในช่วงเดือนกรกฎาคม-สิงหาคม 2564 แต่ละจังหวัดจะได้รับการจัดสรรวัคซีนลงไปยังพื้นที่ โดยขอให้แต่ละจังหวัดเร่งดําเนินการฉีดให้กับกลุ่มเป้าหมายก่อน คือ ผู้สูงอายุ 60 ปีขึ้นไป หญิงตั้งครรภ์ และผู้ป่วย 7 กลุ่มโรคเรื้อรัง เพื่อลดป่วยรุนแรงและลดการเสียชีวิต
********************************* 22 กรกฎาคม 2564
รัฐบาลไทย-ข่าวทำเนียบรัฐบาล-พระบรมราชโองการ โปรดเกล้าฯ พระราชทานยศทหาร “พล.ร.อ.” และ “พล.อ.อ.” ให้แก่ ปลัดกระทรวงกลาโหม เป็นกรณีพิเศษ
วันอังคารที่ 8 มีนาคม 2565
พระบรมราชโองการ โปรดเกล้าฯ พระราชทานยศทหาร “พล.ร.อ.” และ “พล.อ.อ.” ให้แก่ ปลัดกระทรวงกลาโหม เป็นกรณีพิเศษ
ตามที่ ราชกิจจานุเบกษา ได้เผยแพร่ประกาศสํานักนายกรัฐมนตรี เรื่อง พระราชทานยศทหารเป็น กรณีพิเศษ
​​โดยมีพระบรมราชโองการโปรดเกล้าโปรดกระหม่อมพระราชทานยศ พลเรือเอก และ พลอากาศเอก เป็นกรณีพิเศษให้ ปลัดกระทรวงกลาโหม ตั้งแต่วันที่ ๒๓ กุมภาพันธ์ พุทธศักราช ๒๕๖๕ เป็นต้นไป นั้น
​เช้าวันนี้ (๘ มีนาคม ๒๕๖๕) พลเอก วรเกียรติ รัตนานนท์ ปลัดกระทรวงกลาโหม รับมอบเครื่องแบบพลเรือเอก พร้อมส่วนประกอบเครื่องแบบ เครื่องหมายความสามารถ และประกาศนียบัตรกํากับเครื่องหมาย ฯ จาก พลเรือเอก สมประสงค์ นิลสมัย ผู้บัญชาการทหารเรือ ณ ห้องสุรศักดิ์มนตรี ในศาลาว่าการกลาโหม นับเป็นพระมหากรุณาธิคุณอย่างหาที่สุดมิได้
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 26 พฤศจิกายน 2564 เวลา 08.30 น. สามารถสัญจรผ่านได้ 7 สายทาง
วันศุกร์ที่ 26 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจําวันที่ 26 พฤศจิกายน 2564 เวลา 08.30 น. สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 26 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 26 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม สามารถสัญจรผ่านได้ 7 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วม 10 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วม 10 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อําเภอสองพี่น้อง จังหวัดสุพรรณบุรี น้ําท่วมสูง 25 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วม 15 เซนติเมตร (ช่วง กม. ที่ 0+200 - 0+700)
5. สายทาง สพ.014 สะพานบางซอ อําเภอสองพี่น้อง จังหวัดสุพรรณบุรี น้ําท่วม 5 เซนติเมตร (ช่วง กม. ที่ 0+100 - 0+200)
6. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วม 5 เซนติเมตร (ช่วง กม. ที่ 0+000 - 0+363)
7. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 25 เซนติเมตร (ช่วง กม. ที่ 2+550 - 3+150)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ําลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-พม. จับมือสภากาชาดไทยและกทม. เร่งฉีดวัคซีนป้องกันโควิด-19 ให้กลุ่มเปราะบางในชุมชนย่านธนบุรี พร้อมมอบถุงยังชีพ "ถุงกำลังใจ"
วันพุธที่ 22 กันยายน 2564
พม. จับมือสภากาชาดไทยและกทม. เร่งฉีดวัคซีนป้องกันโควิด-19 ให้กลุ่มเปราะบางในชุมชนย่านธนบุรี พร้อมมอบถุงยังชีพ "ถุงกําลังใจ"
พม. จับมือสภากาชาดไทยและกทม. เร่งฉีดวัคซีนป้องกันโควิด-19 ให้กลุ่มเปราะบางในชุมชนย่านธนบุรี พร้อมมอบถุงยังชีพ "ถุงกําลังใจ"
วันนี้ (22 ก.ย. 64) เวลา 09.00 น.นางสาวอังคณา ใจกิจสุวรรณ รองปลัดกระทรวงการพัฒนาสังคมและความมั่นคงของมนุษย์ลงพื้นที่ ณ โรงเรียนวัดอินทารามวรวิหาร เขตธนบุรี กทม. เพื่อตรวจเยี่ยมการฉีดวัคซีนป้องกันโรคโควิด-19 ให้กับกลุ่มเปราะบางซึ่งมีความเสี่ยงสูง พร้อมมอบถุงยังชีพ "ถุงกําลังใจ" ประกอบด้วยเครื่องอุปโภคบริโภคและยารักษาโรคที่จําเป็น อีกทั้งให้กําลังใจทีมแพทย์บริการฉีด รวมทั้งได้นําคณะเจ้าหน้าที่กระทรวง พม. และอาสาสมัครพัฒนาสังคมและความมั่นคงของมนุษย์ (อพม.) ในพื้นที่เขตธนบุรี ร่วมอํานวยความสะดวกกลุ่มเปราะบางที่เข้ารับการฉีดวัคซีน
นางสาวอังคณากล่าวว่า เมื่อวันที่ 30 สิงหาคม 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกาผู้อํานวยการสภากาชาดไทย พระราชทานพระราชวโรกาสให้นายเตช บุนนาค เลขาธิการสภากาชาดไทย นํานายหยาง ซิน อัครราชทูตที่ปรึกษา สถานเอกอัครราชทูตสาธารณรัฐประชาชนจีนประจําประเทศไทย เป็นผู้แทนสภากาชาดจีน เฝ้าทูลละอองพระบาทน้อมเกล้าน้อมกระหม่อมถวายวัคซีนป้องกันโรคโควิด-19 "ซิโนฟาร์ม" จํานวน 100,000 โดส เพื่อให้สภากาชาดไทยนําไปให้บริการฉีดแก่ประชาชน เพื่อป้องกันการแพร่ระบาดของโรคโควิด-19 ซึ่งสภากาชาดไทยได้จัดสรรวัคซีน "ซิโนฟาร์ม" จํานวน 10,000 โดส ให้กับกระทรวงการพัฒนาสังคมและความมั่นคงของมนุษย์ (พม.) โดยร่วมกับกรุงเทพมหานคร จัดตั้งจุดบริการฉีดวัคซีนในชุมชน และจัดชุดบริการเคลื่อนที่สําหรับกลุ่มเปราะบาง ได้แก่ คนพิการ ผู้สูงอายุ ผู้ป่วยติดเตียง และหญิงตั้งครรภ์ที่มีอายุครรภ์ 12 สัปดาห์ขึ้นไป ที่อาศัยอยู่ในพื้นที่ กทม. โดยเฉพาะในชุมชนที่ยังเข้าไม่ถึงวัคซีน
นางสาวอังคณากล่าวต่อไปว่า สําหรับวันนี้ (22 ก.ย.64) กระทรวง พม. ร่วมกับสภากาชาดไทย และกรุงเทพมหานคร โดยสํานักอนามัยและสํานักงานเขตธนบุรี รวมทั้ง อพม. ในพื้นที่เขตธนบุรี ได้บูรณาการลงพื้นที่ร่วมกัน ณ โรงเรียนวัดอินทาราม เขตธนบุรี กรุงเทพฯ เพื่อจัดตั้งจุดบริการฉีดวัคซีนป้องกันโควิด-19 ในชุมชน และจัดชุดบริการเคลื่อนที่สําหรับกลุ่มเปราะบาง ทั้งนี้ กระทรวง พม. ขอขอบคุณสํานักงานเขตธนบุรีและโรงเรียนวัดอินทาราม ที่สนับสนุนและให้บริการเรื่องสถานที่ในการจัดตั้งจุดบริการ และเมื่อประชาชนได้รับวัคซีนแล้วจะมีภูมิคุ้มกันตัวเองและครอบครัวต่อไป ซึ่งวันนี้ มีกลุ่มเปราะบางเข้ารับการฉีดวัคซีนจํานวน 918 ราย อีกทั้งกระทรวง พม. ได้มอบถุงยังชีพ "ถุงกําลังใจ" ให้กับผู้ที่เข้ารับการฉีดวัคซีนทุกคน เพื่อช่วยบรรเทาความเดือดร้อนในเบื้องต้น
นางสาวอังคณากล่าวเพิ่มเติมว่า สําหรับกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479 บริการ 24 ชั่วโมง และ 3) สํานักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมฯ ในพื้นที่
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. ชี้แจงแผนการฉีดวัคซีนที่เหมาะสมเป็นไปตามสถานการณ์
วันพุธที่ 18 สิงหาคม 2564
ผู้ช่วยโฆษก ศบค. ชี้แจงแผนการฉีดวัคซีนที่เหมาะสมเป็นไปตามสถานการณ์
ผู้ช่วยโฆษก ศบค. ชี้แจงแผนการฉีดวัคซีนที่เหมาะสมเป็นไปตามสถานการณ์
วันนี้ (18 สิงหาคม 2564) 12.30 ณ โถงกลาง ตึกสันติไมตรี ทําเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ศบค. ได้ตอบคําถามสื่อมวลชน ต่อกรณีการจัดซื้อวัคซีน Sinovac เพิ่มอีก 12 ล้านโดส ว่า กระทรวงสาธารณสุขได้นําเสนอในที่ประชุม ศบค. ชุดเล็ก และ ศบค. ชุดใหญ่ และได้เห็นชอบและอนุมัติการจัดซื้อวัคซีน Sinovac เพิ่มอีก 12 ล้านโดส โดยเป็นการตัดสินใจบนพื้นฐานของความคิดเห็นของผู้เชี่ยวชาญ จากการศึกษาวิจัยในพื้นที่และโรงเรียนเรียนแพทย์ที่หลากหลาย โดยจากรายงานการศึกษาการติดเชื้อของบุคลากรทางการแพทย์ พบว่า บุคลากรทางการแพทย์ที่ฉีดวัคซีน Sinovac 2 เข็มและมีการติดเชื้อภายใน 14 วันหลังจากการได้รับวัคซีน วัคซีนสามารถป้องกันการติดเชื้อได้ 72 เปอร์เซ็นต์และสามารถป้องกันการเสียชีวิตและอาการเจ็บป่วยรุนแรงได้ 98 เปอร์เซ็นต์ โดยเมื่อนํามาเทียบกับผลการศึกษาเมื่อบุคลากรติดเชื้อภายหลังจากได้รับ AstraZeneca 1 เข็ม พบว่า มีประสิทธิผลในการป้องกันการติดเชื้ออยู่ที่ 88 เปอร์เซ็นต์ และเมื่อนํามาเทียบกับบุคลากรทางการแพทย์ที่ได้รับวัคซีนแบบผสมระหว่าง Sinovac และ AstraZeneca มีประสิทธิผลป้องกันการติดเชื้อ การเจ็บป่วยรุนแรงและการเสียชีวิต พบว่า มีประสิทธิผลสูงขึ้น ดังนั้น จากผลการศึกษาดังกล่าว ทําให้ ศบค. เห็นชอบให้ดําเนินการจัดหา Sinovac เพิ่มเติมอีก 12 ล้านโดส นอกจากนี้ อีกเหตุผลก็คือ จากเดิมวางแผนที่จะให้มีการฉีดระดมฉีดวัคซีนทั่วประเทศให้ได้ 100 ล้านโดส โดยแผนเดิมที่วางไว้จะมีการเติมวัคซีนเข้ามาจาก 2 ส่วนด้วยกัน คือ Johnson & Johnson และ AstraZeneca คาดว่าจะให้รวมๆ กันอยู่ที่ประมาณ 10 ล้านโดส แต่จากที่ทางสาธารณสุขรายงานไปก่อนหน้านี้ว่า Johnson & Johnson ไม่สามารถจัดส่งวัคซีนให้ได้ในไตรมาส 4 ตามที่ตกลงกันไว้ จึงทําให้ต้องปรับแผน ประกอบกับ AstraZeneca ที่กําลังผลิตการจัดสรรที่คาดการณ์ว่าจะได้ 10 ล้านโดส อาจจะลดลงมาอยู่ที่ 5-6 ล้านโดสต่อเดือน ทําให้มีความสมเหตุสมผลในการที่จะจําเป็นต้องจัดหาวัคซีนอื่นก็คือ Sinovac เข้ามาเสริมในส่วนที่ขาดหายไป รวมทั้ง จากการศึกษาของโรงเรียนแพทย์ทั้งจุฬาฯ รามาฯ และศิริราช ที่มีการระดมฉีดเป็นลักษณะฉีดไขว้ก็คือ Sinovac 1 เข็ม ตามด้วย AstraZeneca ห่างกัน 3 สัปดาห์ แทนที่จะรอให้ฉีด AstraZeneca 2 เข็ม ห่างกัน 12 สัปดาห์ พบว่าช่วยให้ประสิทธิภาพป้องกันการติดเชื้อ และลดอัตราป่วยรุนแรงและเสียชีวิตได้ รวมทั้งจะทําให้การระดมฉีดวัคซีนครอบคลุมประชากรจํานวนมากได้เป็นไปตามแผนการกระจายวัคซีนด้วย
รัฐบาลไทย-ข่าวทำเนียบรัฐบาล-พม. เผยยอดกลุ่มเปราะบางกว่า 18,000 ราย เดือดร้อนจากโควิด-19 ได้รับการช่วยเหลือแล้ว
วันศุกร์ที่ 13 สิงหาคม 2564
พม. เผยยอดกลุ่มเปราะบางกว่า 18,000 ราย เดือดร้อนจากโควิด-19 ได้รับการช่วยเหลือแล้ว
พม. เผยยอดกลุ่มเปราะบางกว่า 18,000 ราย เดือดร้อนจากโควิด-19 ได้รับการช่วยเหลือแล้ว
เมื่อวันที่9 ส.ค. 64 เวลา 19.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ด้วยกระทรวงการพัฒนาสังคมและความมั่นคงของมนุษย์ (พม.) ได้จัดตั้งศูนย์ปฏิบัติการบริหารภาวะวิกฤติโควิด-19 กระทรวง พม. เพื่อเป็นศูนย์กลางด้านข้อมูลและการช่วยเหลือกลุ่มเปราะบางทั้งเด็ก ผู้สูงอายุ คนพิการ คนเร่ร่อน ไร้บ้าน และผู้ด้อยโอกาส รวมทั้งผู้ป่วยติดเตียง ที่ประสบปัญหาความเดือดร้อนและความยากลําบากจากผลกระทบของการแพร่ระบาดของโรคโควิด-19 พร้อมทั้งการสื่อสารสังคม การรายงาน และติดตามผลการช่วยเหลือกลุ่มเปราะบางจนสิ้นสุดกระบวนการ โดยทํางานเชื่อมโยงกับศูนย์ช่วยเหลือสังคม สายด่วน พม. โทร. 1300 ตลอด 24 ชั่วโมง อีกทั้งได้มีการจัดตั้งศูนย์ปฏิบัติการบริหารภาวะวิกฤติโควิด- 19 ระดับจังหวัดทั่วประเทศ เพื่อประสานการช่วยเหลือไปยังหน่วยงานที่เกี่ยวข้องในระดับพื้นที่
นางพัชรี กล่าวต่อไปว่า ทั้งนี้ ตั้งแต่วันที่ 28 ก.ค. 64 จนถึงวันที่ 8 ส.ค. 64 พบว่ากระทรวง พม. ได้ดําเนินการช่วยเหลือประชาชนกลุ่มเปราะบางที่เป็นผู้ป่วยโควิด-19 และประสบปัญหาทางสังคมทั่วประเทศ รวมจํานวน 18,721 ราย แบ่งเป็นในพื้นที่ กทม. 2,729 ราย และส่วนภูมิภาค 16,043 ราย โดยแบ่งเป็น 1. เด็กและเยาวชน 3,872 ราย 2. คนพิการ 4,076 ราย 3. ผู้สูงอายุ 3,323 ราย 4. ผู้ป่วยติดเตียงและป่วยเรื้อรัง 335 ราย 5. คนเร่ร่อนและคนไร้ที่พึ่ง 456 ราย 6. สตรีตั้งครรภ์ 39 ราย และ 7. ผู้ประสบปัญหาทางสังคมอื่นๆ 6,662 ราย สําหรับการช่วยเหลือกลุ่มเปราะบางตามภารกิจ กระทรวง พม. มีการดําเนินการที่สําคัญ ดังนี้ 1. กระบวนการสังคมสงเคราะห์ ได้แก่ 1.1) การให้คําปรึกษา 5,724 ราย 1.2) ประสานส่งกลับภูมิลําเนา 122 ราย 1.3) ประสานส่งต่อ 1,661 ราย 1.4) การมอบเครื่องอุปโภคและบริโภค 74,859 ชุด และ 1.6) การช่วยเหลือเป็นเงิน 19,638,106 บาท และ 2. ประสานกระบวนการสาธารณสุข ได้แก่ 2.1) การตรวจเชื้อ 329 ราย 2.2) การรักษา 912 ราย 2.3) ฉีดวัคซีน 3,743 ราย และ 2.4) จัดหาที่พักชั่วคราวและศูนย์พักคอย 1,001 ราย
นางพัชรี กล่าวเพิ่มเติมว่า หากประชาชนกลุ่มเปราะบางที่กําลังประสบปัญหาทางสังคมและได้รับความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 2) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-รมว.อว. เป็นประธานการประชุมคณะกรรมการข้าราชการพลเรือนในสถาบันอุดมศึกษา ครั้งที่ 7/2564
วันอังคารที่ 2 พฤศจิกายน 2564
รมว.อว. เป็นประธานการประชุมคณะกรรมการข้าราชการพลเรือนในสถาบันอุดมศึกษา ครั้งที่ 7/2564
รมว.อว. เป็นประธานการประชุมคณะกรรมการข้าราชการพลเรือนในสถาบันอุดมศึกษา ครั้งที่ 7/2564
(27 ตุลาคม 2564) ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานการประชุมคณะกรรมการข้าราชการพลเรือนในสถาบันอุดมศึกษา ครั้งที่ 7/2564 โดยมี ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษาฯ, ดร.พัชรินรุจา จันทโรนานนท์ ที่ปรึกษารัฐมนตรีว่าการกระทรวงการอุดมศึกษาฯ และ ศ.ดร.ศุภชัย ปทุมนากุล รองปลัดกระทรวงการอุดมศึกษาฯ ร่วมประชุม ณ ห้องประชุมรัฐมนตรี ชั้น 2 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
รัฐบาลไทย-ข่าวทำเนียบรัฐบาล-วราวุธ ตรวจ อ่าวมาหยา สั่งปรับปรุงท่าเทียบเรือ เน้นการอนุรักษ์แนวปะการัง พร้อมรับ นทท. ต้นปีหน้า
วันอาทิตย์ที่ 14 พฤศจิกายน 2564
วราวุธ ตรวจ อ่าวมาหยา สั่งปรับปรุงท่าเทียบเรือ เน้นการอนุรักษ์แนวปะการัง พร้อมรับ นทท. ต้นปีหน้า
วราวุธ ตรวจ อ่าวมาหยา สั่งปรับปรุงท่าเทียบเรือ เน้นการอนุรักษ์แนวปะการัง พร้อมรับ นทท. ต้นปีหน้า
วราวุธ ตรวจ อ่าวมาหยา สั่งปรับปรุงท่าเทียบเรือ เน้นการอนุรักษ์แนวปะการัง พร้อมรับ นทท. ต้นปีหน้า
วันนี้ (14 พ.ย. 64) เวลา 10.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ได้เดินทางไปยังหน่วยพิทักษ์อุทยานแห่งชาติที่ พพ. 5 (อ่าวมาหยา) หมู่เกาะพีพี จ.กระบี่ เพื่อติดตามความคืบหน้าในการเตรียมพร้อมต้อนรับนักท่องเที่ยว รวมถึงการอนุรักษ์ฟื้นฟูอ่าวมาหยา
โอกาสนี้ รมว.ทส. ตรวจสอบการก่อสร้างท่าเทียบเรือบริเวณอ่าวโล๊ะซามะ ซึ่งเป็นจุดรับส่งนักท่องเที่ยวที่จะเดินทางมายังอ่าวมาหยา ซึ่งปัจจุบัน รมว.ทส. ได้ให้ข้อแนะนําในการออกแบบเพื่อให้สามารถต้อนรับนักท่องเที่ยวได้อย่างสะดวก โดยไม่กระทบกับแนวปะการัง รวมถึงระบบนิเวศโดยรอบ นอกจากนี้ ยังได้ติดตามการฟื้นตัวของปะการัง ที่กรมอุทยานแห่งชาติ สัตว์ป่า และพันธุ์พืช ทําการเพาะเลี้ยงฟื้นฟู จนมีการเจริญเติบโต เมื่อปะการังที่เพาะเลี้ยงสมบูรณ์เต็มที่แล้วจะได้นําลงสู่ทะเลต่อไป อีกทั้ง ยังได้ปลูกต้นจิกทะเลไว้เป็นที่ระลึกอีกด้วย
รมว.ทส. กล่าวว่า “อ่าวมาหยา ได้รับความสนใจจากนักท่องเที่ยวจากทั่วโลกมาอย่างต่อเนื่อง จนทรัพยากรธรรมชาติเริ่มเสื่อมโทรม โดยเฉพาะปะการัง จากการสั่งปิดอ่าวมาหยา เพื่อให้ธรรมชาติได้พักฟื้นจนถึงตอนนี้ ธรรมชาติเริ่มกลับมาอยู่ในเกณฑ์ที่ดี ขณะนี้ อยู่ในช่วงการปรับปรุงท่าเทียบเรือและการกําหนดแนวเขตสําหรับลงเล่นน้ํา เพื่อให้การท่องเที่ยวกับการอนุรักษ์ทรัพยากร สามารถพัฒนาควบคู่ไปด้วยกันได้ โดยคาดว่าจะสามารถเปิดอ่าวมาหยาได้ในช่วงต้นปีหน้า”
สําหรับอ่าวมาหยานั้น เป็นเวิ้งอ่าวขนาดเล็กที่ทรัพยากรธรรมชาติที่สวยงาม เป็นที่รู้จักในระดับโลก โดยกรมอุทยานแห่งชาติ สัตว์ป่า และพันธุ์พืช ได้ทําการปิดให้บริการท่องเที่ยวมาตั้งแต่วันที่ 1 มิถุนายน 2561 เป็นต้นมา เพื่อให้ธรรมชาติ ระบบนิเวศทั้งบนฝั่งและใต้ทะเลได้ฟื้นฟู หลังจาก ได้รับผลกระทบ อย่างหนัก ปะการังเสียหาย พื้นทรายบริเวณชายหาดทรุดตัว จากกิจกรรมด้านการท่องเที่ยว มาเป็นระยะเวลานาน โดยในระหว่างการปิดอ่าวมาหยานั้น เจ้าหน้าที่ได้เพาะปลูกปะการังใหม่ ประมาณกว่า 10 ไร่ มีการปลูกพันธ์ไม้ป่าพื้นถิ่นเดิม บริเวณบนฝั่ง ชายหาด เพื่อช่วยยึดหน้าดินป้องกันการพังทลายของเนินทรายหน้าหาด มีการติดตามการกัดเซาะชายหาดต่อเนื่อง ซึ่งพบว่า ขณะนี้ธรรมชาติเริ่มฟื้นตัวกลับมาสมบูรณ์ขึ้น พร้อมรองรับนักท่องเที่ยว ทั้งชาวไทยและชาวต่างชาติที่สนใจเดินทางมาสัมผัสความสวยงามของอ่าวมาหยา ที่จะเดินทางมาในอนาคต
รัฐบาลไทย-ข่าวทำเนียบรัฐบาล-ธ.ก.ส.แจงประเด็นการจ่ายสินเชื่อนวัตกรรมเครื่องจักรกล และพักชำระหนี้ ดำเนินการด้วยความโปร่งใสและเป็นธรรม
วันศุกร์ที่ 26 พฤศจิกายน 2564
ธ.ก.ส.แจงประเด็นการจ่ายสินเชื่อนวัตกรรมเครื่องจักรกล และพักชําระหนี้ ดําเนินการด้วยความโปร่งใสและเป็นธรรม
ธ.ก.ส.ยืนยันการจ่ายสินเชื่อนวัตกรรมเครื่องจักรกล และนโยบายพักชําระหนี้เกษตรกร ดําเนินการตามหลักการ โปร่งใสและเป็นธรรม ไม่ได้หากําไรตามที่เป็นข่าว
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากกรณีที่มีข่าวจากสื่อออนไลน์ว่า ธ.ก.ส.หากําไรจากเกษตรกร โดยให้สินเชื่อโครงการนวัตกรรมเครื่องจักร เพื่อมาช่วยเหลืองานด้านการเกษตรซึ่งในข่าวแจ้งว่า ธ.ก.ส.คิดอัตราดอกเบี้ยที่สูงมากและมาตรการพักชําระหนี้เกษตรกรไม่ได้ช่วยเหลือเกษตรกรอย่างจริงจัง
ธ.ก.ส.ขอชี้แจงเรื่องดังกล่าวว่า สินเชื่อโครงการนวัตกรรมเครื่องจักร วัตถุประสงค์เพื่อนํามาทดแทนและแก้ไขปัญหาการขาดแคลนแรงงานในภาคเกษตร ซึ่งเป็นความต้องการของเกษตรกร โดยธ.ก.ส.สนับสนุนให้กลุ่มเกษตรกรและสหกรณ์การเกษตรเป็นผู้จัดซื้อเครื่องจักรกลและนําไปบริการแก่สมาชิก เพื่อเป็นการลดต้นทุนการผลิตและสหกรณ์สามารถดําเนินธุรกิจด้านการบริการ ซึ่งคิดอัตราดอกเบี้ย (MRR-1) ปัจจุบัน MRR อยู่ที่ 6.875-1 เท่ากับ 5.875 ต่อปี ส่วนโครงการพักชําระหนี้ เป็นการช่วยเหลือบรรเทาภาระทางการเงินไม่ให้เกษตรกรต้องรับภาระหนักในช่วงที่ไม่มีรายได้ ทั้งนี้ การพักชําระหนี้ไม่ใช่การยกหนี้ โดยหนี้ในส่วนของเกษตรกรยังคงอยู่ เพียงแต่ยังไม่ต้องจ่ายช่วงเวลานั้น ซึ่ง ธ.ก.ส.กําหนดเงื่อนไขส่งเพียงแต่ดอกเบี้ย ซึ่งเป็นข้อกําหนดในการบริหารจัดการทางการเงิน
ส่วนโครงการประกันรายได้เกษตรกรผู้ปลูกข้าว ปี 2564/65 ในรอบการเก็บเกี่ยวที่ 1-2ธ.ก.ส. ได้รับมอบหมายให้เป็นผู้จ่ายเงินตามโครงการดังกล่าว เข้าบัญชีเกษตรกรโดยตรง โดยในช่วงวันที่ 9 พฤศจิกายนที่ผ่านมา ได้ดําเนินการจ่ายเงินไปแล้วในวงเงินรวม 13,225 ล้านบาท มีเกษตรกรได้รับประโยชน์จํานวน 530,842 ครัวเรือน ทั้งนี้ ในรอบการเก็บเกี่ยวต่อไป อยู่ระหว่างรอความเห็นชอบกรอบงบประมาณตามที่กระทรวงพาณิชย์นําเสนอต่อคณะรัฐมนตรี ซึ่งหากครม.เห็นชอบ ธ.ก.ส.ก็พร้อมจะดําเนินการโอนเงินเข้าบัญชีเกษตรกรทันที
ตลอดระยะเวลาการดําเนินงานกว่า 55 ปี ธ.ก.ส.มุ่งดูแลพี่น้องเกษตรกรและผู้ประกอบการภาคเกษตรอย่างต่อเนื่อง เพื่อยกระดับคุณภาพชีวิตเกษตรกร และพร้อมเป็นกลไกของรัฐบาลในการช่วยเหลือผ่านโครงการต่าง ๆ เช่น ปัญหาภัยธรรมชาติต่างๆ ปัญหาวิกฤตCOVID-19 เพื่อให้พี่น้องเกษตรกรก้าวข้ามวิกฤตต่างๆ ได้อย่างเข้มแข็ง
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 22 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​ (1,226)
วันศุกร์ที่ 22 ตุลาคม 2564
ประกาศ ขสมก. ประจําวันที่ 22 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย​ (1,226)
ประกาศ ขสมก. ประจําวันที่ 22 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย​ (1,226)
พนักงานเก็บค่าโดยสารรถปรับอากาศ สาย 502 เพศหญิง อายุ 32 ปี
รัฐบาลไทย-ข่าวทำเนียบรัฐบาล-นายกฯ หารือคณะผู้บริหารบริษัท ไมโครซอฟท์ฯ พร้อมร่วมมือพัฒนาทักษะดิจิทัลให้แก่ประชาชนไทยครอบคลุมทุกระดับอย่างต่อเนื่อง
วันพฤหัสบดีที่ 24 กุมภาพันธ์ 2565
นายกฯ หารือคณะผู้บริหารบริษัท ไมโครซอฟท์ฯ พร้อมร่วมมือพัฒนาทักษะดิจิทัลให้แก่ประชาชนไทยครอบคลุมทุกระดับอย่างต่อเนื่อง
นายกฯ หารือคณะผู้บริหารบริษัท ไมโครซอฟท์ฯ พร้อมร่วมมือพัฒนาทักษะดิจิทัลให้แก่ประชาชนไทยครอบคลุมทุกระดับอย่างต่อเนื่อง
วันนี้ (24 กุมภาพันธ์ 2565) เวลา 10.00 น. นาย Ahmed Mazhari ประธานบริษัท ไมโครซอฟท์ เอเชีย และคณะผู้บริหารบริษัท ไมโครซอฟท์ (ประเทศไทย) จํากัด เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ณ ห้องสีเขียว ตึกไทยคู่ฟ้า ทําเนียบรัฐบาล นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวยินดีที่ได้พบ พร้อมชื่นชมบทและประสบการณ์การทํางานด้านเทคโนโลยีสารสนเทศและการดําเนินความร่วมมือกับรัฐบาลประเทศต่าง ๆ ของบริษัท ไมโครซอฟท์ มาอย่างยาวนาน ทราบว่า บริษัท ไมโครซอฟท์ได้พบหารือ และมีความร่วมมือกับภาครัฐไทยอย่างสม่ําเสมอในส่วนของความร่วมมือที่เกี่ยวข้องหลากหลายมิติ เช่น การพัฒนาทักษะ การใช้ดิจิทัลของแรงงาน การยกระดับการศึกษานอกสถานที่โดยสนับสนุนระบบการเรียน การสอนทางไกล
ด้านประธานบริษัท ไมโครซอฟท์ เอเชียกล่าวยินดีที่ได้เข้าพบนายกรัฐมนตรีในวันนี้ พร้อมแสดงความยินดีในโอกาสที่ไทยดํารงตําแหน่งเจ้าภาพการประชุมเอเปค ปี 2565 (APEC 2022) ซึ่งแสดงออกได้ว่าไทยมีบทบาทสําคัญด้านเศรษฐกิจในภูมิภาคนี้ พร้อมขอบคุณหน่วยงานที่เกี่ยวข้องของไทยที่ช่วยอํานวยความสะดวกในการดําเนินธุรกิจของบริษัทฯ
ทั้งนี้ ทั้งสองฝ่ายยินดีที่ในวันนี้จะมีพิธีลงนามบันทึกความเข้าใจระหว่างสํานักงานคณะกรรมการกฤษฎีกา กับบริษัท ไมโครซอฟท์ (ประเทศไทย) จํากัด และบริษัท ไมโครซอฟท์ โอเปอเรชั่น จํากัด สิงคโปร์ เพื่อร่วมกันดําเนินโครงการนําร่องในการพัฒนารัฐบาลดิจิทัล ซึ่งจะเสริมสร้างความเชื่อมั่น และอํานวยความสะดวกให้แก่ประชาชนและภาคเอกชนในการประสานกับหน่วยงานของรัฐ
โอกาสนี้ ทั้งสองฝ่ายได้ร่วมแลกเปลี่ยนในประเด็นต่างๆ ดังนี้
- ทั้งสองฝ่ายเห็นพ้องถึงความสําคัญของการพัฒนาทักษะดิจิทัล โดยนายกรัฐมนตรีขอบคุณบริษัทฯ ที่ทํางานร่วมกับรัฐบาลในการพัฒนาทักษะดิจิทัลให้แก่ประชาชนไทยมาอย่างต่อเนื่องและยาวนาน เป็นการเตรียมความพร้อม และพัฒนาทุนมนุษย์ของไทยให้เท่าทันกับความก้าวหน้าของเทคโนโลยี พร้อมขอให้บริษัทฯ พิจารณาสนับสนุนการพัฒนาทรัพยากรบุคคลของไทย โดยเฉพาะทักษะด้านดิจิทัลให้ครอบคลุมทุกระดับอย่างต่อเนื่องต่อไป
- ทั้งสองฝ่ายเห็นพ้องต่อการเดินหน้าสู่ เศรษฐกิจ/อุตสาหกรรมสีเขียว และความยั่งยืน โดยไทยมีนโยบายไทยแลนด์ 4.0 ในขณะเดียวกัน ไมโครซอฟท์ ประกาศแผนการปล่อยคาร์บอนให้เป็นลบ และขจัดคาร์บอนทั้งหมดที่เคยปล่อยไป ภายในปี 2573 ซึ่งเทคโนโลยีดิจิทัลสามารถช่วยจัดการกับความท้าทายที่กําลังเผชิญได้ โดยนายกรัฐมนตรีหวังว่า บริษัทฯ ซึ่งมีความเชี่ยวชาญด้านเทคโนโลยีดิจิทัลจะสนับสนุนการดําเนินนโยบายดังกล่าวของรัฐบาล เพื่อพัฒนาเศรษฐกิจและสังคมให้ประเทศก้าวข้ามกับดักรายได้ปานกลาง และเปลี่ยนผ่านสู่ประเทศพัฒนาแล้ว โอกาสนี้นายกรัฐมนตรียังได้ย้ําถึงความมุ่งมั่นของรัฐบาลในการปรับปรุงสภาพแวดล้อม กฎระเบียบ และข้อบังคับทางกฎหมาย ให้เป็นไปตามหลักสากล
ในตอนท้าย นากยรัฐมนตรีกล่าวขอบคุณความร่วมมือจากบริษัทฯ ในการร่วมบูรณาการพัฒนาหลักสูตรอบรม สร้างบุคลากรดิจิทัลที่มีคุณภาพและได้รับการยอมรับในภาคอุตสาหกรรม และการรับรองตามมาตรฐานสากล พร้อมกล่าวเชิญชวนบริษัทฯ ร่วมกันสานต่อและยกระดับกําลังคนดิจิทัลของประเทศไทยต่อไป
รัฐบาลไทย-ข่าวทำเนียบรัฐบาล-กระทรวงอุตสาหกรรมเป็นเจ้าภาพการประชุมคณะกรรมการผู้ช่วยรัฐมนตรี ครั้งที่ 1/2565
วันพุธที่ 26 มกราคม 2565
กระทรวงอุตสาหกรรมเป็นเจ้าภาพการประชุมคณะกรรมการผู้ช่วยรัฐมนตรี ครั้งที่ 1/2565
กระทรวงอุตสาหกรรมเป็นเจ้าภาพการประชุมคณะกรรมการผู้ช่วยรัฐมนตรี ครั้งที่ 1/2565 โดยมีนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมกล่าวเปิดการประชุม
กระทรวงอุตสาหกรรมเป็นเจ้าภาพการประชุมคณะกรรมการผู้ช่วยรัฐมนตรี ครั้งที่ 1/2565
วันนี้ (25 มกราคม 2565) กระทรวงอุตสาหกรรมเป็นเจ้าภาพการประชุมคณะกรรมการผู้ช่วยรัฐมนตรี ครั้งที่ 1/2565 โดยมีนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมกล่าวเปิดการประชุม นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรมเป็นประธานการประชุม และมีกรรมการผู้ช่วยรัฐมนตรีประจําส่วนราชการต่าง ๆ พร้อมทั้งนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายจุลพงษ์ ทวีศรี นางวรวรรณ ชิตอรุณ และนายภานุวัฒน์ ตริยางกูรศรี รองปลัดกระทรวงอุตสาหกรรม ตลอดจนผู้บริหารของกระทรวงอุตสาหกรรมเข้าร่วมการประชุมผ่านระบบการประชุมทางไกล (Video Conference) และเข้าร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
ทั้งนี้ กระทรวงอุตสาหกรรม ได้รายงานการดําเนินงานตามนโยบายรัฐบาลและการขับเคลื่อนภารกิจของกระทรวงที่สําคัญแก่ที่ประชุม อาทิ มาตรการในการป้องกันและยับยั้งการแพร่ระบาดของโรคติดเชื้อโควิด-19 ในโรงงาน "Bubble and Seal" การส่งเสริมการเรียนการสอนที่ตรงความต้องการของตลาดแรงงาน การใช้ Big Data เพื่อพัฒนาอุตสาหกรรมไทย การนําผลวิจัยมาใช้ในอุตสาหกรรมไทย และโครงการศูนย์ทดสอบยานยนต์และยางล้อแห่งชาติ
พร้อมได้หารือในประเด็นการขับเคลื่อนการพัฒนาอุตสาหกรรมด้วยโมเดลเศรษฐกิจ หรือ BCG อาทิ อุตสาหกรรมยานยนต์ไฟฟ้าสมัยใหม่ อุตสาหกรรมชีวภาพจากอ้อยและน้ําตาลทราย อุตสาหกรรมเกษตรและอาหาร(พืชเศรษฐกิจ 3 ก.) อุตสาหกรรมสมุนไพร และอุตสาหกรรมท่องเที่ยวและเศรษฐกิจสร้างสรรค์ (CIV)เพื่อขอความร่วมมือจากกระทรวงต่างๆ ในการขับเคลื่อนการดําเนินงานในอนาคต
รัฐบาลไทย-ข่าวทำเนียบรัฐบาล-​รัฐมนตรีฯ สุริยะ ลงพื้นที่เยี่ยมชมสถานประกอบการ จ.กระบี่ เพื่อยกระดับศักยภาพอุตสาหกรรมแปรรูปไม้ยางพารา พร้อมพัฒนา SMEs เพิ่มมูลค่าผลิตภัณฑ์ท้องถิ่น
วันศุกร์ที่ 19 พฤศจิกายน 2564
​รัฐมนตรีฯ สุริยะ ลงพื้นที่เยี่ยมชมสถานประกอบการ จ.กระบี่ เพื่อยกระดับศักยภาพอุตสาหกรรมแปรรูปไม้ยางพารา พร้อมพัฒนา SMEs เพิ่มมูลค่าผลิตภัณฑ์ท้องถิ่น
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นําคณะผู้บริหารกระทรวงอุตสาหกรรมลงพื้นที่เยี่ยมชมสถานประกอบการ ณ จังหวัดกระบี่
รัฐมนตรีฯ สุริยะ ลงพื้นที่เยี่ยมชมสถานประกอบการ จ.กระบี่ เพื่อยกระดับศักยภาพอุตสาหกรรมแปรรูปไม้ยางพารา พร้อมพัฒนา SMEs เพิ่มมูลค่าผลิตภัณฑ์ท้องถิ่น
กระบี่ : วันนี้ (15 พฤศจิกายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นําคณะผู้บริหารกระทรวงอุตสาหกรรมลงพื้นที่เยี่ยมชมสถานประกอบการ ณ จังหวัดกระบี่ เพื่อพบปะและรับฟังปัญหาข้อเสนอแนะของผู้ประกอบการในพื้นที่ โดยจุดแรกได้เดินทางไปยังบริษัท วู้ดเวอร์ค จํากัด ตําบลห้วยน้ําขาว อําเภอคลองท่อม จังหวัดกระบี่ ประกอบกิจการแปรรูปไม้ยางพาราและไม้ที่ปลูกขึ้นโดยเฉพาะ 13 ชนิด (ตามมติ ครม.) อัดน้ํายา อบแห้ง ทําลังไม้ และไม้รองสินค้าเพื่อจําหน่าย โดยมีนายวิถี สุพิทักษ์ ประธานกรรมการบริษัทฯ นายธนพจน์ ศุภศรี กรรมการผู้จัดการบริษัทฯ ให้การต้อนรับ ทั้งนี้ทางบริษัทฯ ได้มีข้อเสนอให้ทางกระทรวงอุตสาหกรรมส่งเสริมและสนับสนุนในการยกระดับและเพิ่มประสิทธิภาพด้านกระบวนการผลิต ด้านบุคลากรด้วยนวัตกรรมที่มึ่งสู่อุตสาหกรรม 4.0 โดยรัฐมนตรีว่าการกระทรวงอุตสาหกรรม ได้สั่งการให้หน่วยงานที่เกี่ยวข้องให้ส่งเสริมและพัฒนาสถานประกอบการ โดยสนับสนุนเทคโนโลยี นวัตกรรม ระบบหุ่นยนต์และอัตโนมัติ เพื่อยกระดับและเพิ่มผลิตภาพการผลิต รวมถึงส่งเสริมการพัฒนาทักษะแรงงานในอุตสาหกรรมแปรรูปไม้ยางพารา
จุดที่สองได้เข้าเยี่ยมชมบริษัท จี้ออ ฟู้ด จํากัด ตําบลไสไทย อําเภอเมือง จังหวัดกระบี่ ประกอบกิจการผลิตขนมและผลิตภัณฑ์อาหารแปรรูปพื้นเมือง อาทิ น้ําพริกกุ้งเสียบแปรรูป อาหารทะเลแห้งแปรรูป ขนมเต้าส้อ ผลไม้อบแห้งแปรรูป โดยมีนายอดิศร เตี่ยวประดิษฐ์ และนางฐณผการจ เตี่ยวประดิษฐ์ กรรมการผู้จัดการบริษัทฯ ให้การต้อนรับ ทั้งนี้ทางบริษัทฯ ได้มีข้อเสนอให้ทางกระทรวงอุตสาหกรรมส่งเสริมและสนับสนุนการขยายช่องทางตลาดออนไลน์และพัฒนาผลิตภัณฑ์ใหม่ และการพัฒนาเทคโนโลยีและนวัตกรรมการผลิต โดยรัฐมนตรีว่าการกระทรวงอุตสาหกรรม ได้สั่งการให้หน่วยงานที่เกี่ยวข้องเพิ่มศักยภาพการแปรรูปอาหารจากวัตถุดิบท้องถิ่น พร้อมช่วยเหลือและให้คําแนะนํารูปแบบทางการตลาดทั้งออฟไลน์และออนไลน์ พร้องส่งเสริมการรับรองมาตรฐานการผลิตของผู้ประกอบการ
สําหรับการลงพื้นที่ในครั้งนี้มีนายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นายภานุวัฒน์ ตริยางกูรศรี รองปลัดกระทรวงอุตสาหกรรม นายใบน้อย สุวรรณชาตรี ผู้ตรวจราชการกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมลงพื้นที่ด้วย และนายพิทักษ์ บุญคงแก้ว อุตสาหกรรมจังหวัดกระบี่ ให้การต้อนรับ
รัฐบาลไทย-ข่าวทำเนียบรัฐบาล-รองนายกฯ อนุทิน เตรียมนำทีมไทยแลนด์โชว์ความพร้อมชิงเป็นเจ้าภาพจัดงาน Expo 2028-Phuket, Thailand  ณ กรุงปารีส ระหว่าง 19-21 มิ.ย.นี้
วันเสาร์ที่ 18 มิถุนายน 2565
รองนายกฯ อนุทิน เตรียมนําทีมไทยแลนด์โชว์ความพร้อมชิงเป็นเจ้าภาพจัดงาน Expo 2028-Phuket, Thailand ณ กรุงปารีส ระหว่าง 19-21 มิ.ย.นี้
รองนายกฯ อนุทิน เตรียมนําทีมไทยแลนด์โชว์ความพร้อมชิงเป็นเจ้าภาพจัดงาน Expo 2028-Phuket, Thailand ณ กรุงปารีส ระหว่าง 19-21 มิ.ย.นี้
วันที่18มิ.ย. 2565น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมมอบหมายนายอนุทินชาญวีรกูลรองนายกรัฐมนตรีและรมว.สาธารณสุขนําทีมไทยแลนด์ซึ่งประกอบด้วยหน่วยงานที่เกี่ยวข้องอาทิกระทรวงสาธารณสุขกระทรวงการต่างประเทศสํานักงานส่งเสริมการจัดประชุมและนิทรรศการ(TCEP)และจังหวัดภูเก็ตเข้าร่วมการนําเสนอข้อมูลประเทศที่ยื่นเสนอตัวเป็นเจ้าภาพการจัดงาน(Country Presentation)เอ็กซ์โปวาระพิเศษ(Specialised Expo) ณสํานักงานองค์การนิทรรศการนานาชาติ(Bureau of International Expositions : BIE)กรุงปารีสประเทศฝรั่งเศสระหว่างวันที่19-21มิ.ย. 2565
สําหรับSpecialised Expoครั้งนี้มีประเทศที่เสนอตัวเพื่อเป็นเจ้าภาพการจัดงานทั้งหมด5ประเทศประกอบด้วยไทยสหรัฐอเมริกาอาร์เจนตินาเซอร์เบียและสเปนโดยประเทศไทยเสนอการเป็นเจ้าภาพภายใต้ชื่องานEXPO 2028 – Phuket, Thailandมีเป้าหมายเพื่อผลักดันบทบาทของประเทศไทยและภูเก็ตให้เป็นศูนย์กลางสุขภาพนานาชาติ(Medical Hub)เป็นจุดหมายปลายทางการท่องเที่ยวเชิงสุขภาพระดับโลกตลอดจนเวทีการแลกเปลี่ยนนนวัตกรรมการด้านการแพทย์และสาธารณสุขหลังการแพร่ระบาทใหญ่ของโควิด19
น.ส.ไตรศุลีกล่าวว่าประเทศไทยได้ยื่นเสนอตัวเพื่อเป็นเจ้าภาพการจัดงานอย่างเป็นทางการในนามรัฐบาลไทย(Letter of Candidature)เมื่อวันที่7ม.ค.และนําส่งเอกสารทางเทคนิคในช่วงเดือนพ.ค.ที่ผ่านมาซึ่งในเดือนมิ.ย.นี้เป็นขั้นตอนของCountry Presentationครั้งที่1จากที่ต้องดําเนินการทั้งหมด3ครั้งส่วนในเดือนก.ค.ที่จะถึงBIEจะเริ่มสํารวจพื้นที่การจัดงานครั้งที่1จากที่ต้องดําเนินการทั้งหมด2ครั้งส่วนการประกาศผลประเทศที่ได้รับคัดเลือกจะมีขึ้นในช่วงเดือนมิ.ย. 2566
ทั้งนี้หากประเทศไทยชนะการคัดเลือกจะใช้เวลาในการจัดเตรียมงานระหว่างปี2567-70รวม4ปีและมีกําหนดการจัดงานระหว่างวันที่20มี.ค. -17มิ.ย. 2571รวมระยะเวลา3เดือนซึ่งTCEPประเมินว่าจะสามารถดึงดูดนักท่องเที่ยวเข้าร่วมงาน4.93ล้านคนเป็นชาวไทยร้อยละ54และต่างชาติร้อยละ46
ส่งผลบวกต่อเศรษฐกิจในภาพรวมทั้งการผลักดันจีดีพีให้เติบโตจากกิจกรรมของงานรายรับภาษีส่งเสริมภาพลักษณ์สาธารณสุขไทยการท่องเที่ยวเชิงสุขภาพไทยในระดับนานาชาติตลอดจนเกิดการลงทุนพัฒนาโครงสร้างพื้นฐานและระบบสาธารณูปโภคระบบการกําจัดขยะและระบบกําจัดน้ําเสียที่ได้มาตรฐานสากลในพื้นที่การจัดงาน
—————
รัฐบาลไทย-ข่าวทำเนียบรัฐบาล-กสร. เปิดรับสมัครเลือกตั้งผู้แทนฝ่ายนายจ้าง/ลูกจ้าง ตามกฎหมายความปลอดภัย อาชีวอนามัยฯ 2 คณะ
วันอังคารที่ 16 พฤศจิกายน 2564
กสร. เปิดรับสมัครเลือกตั้งผู้แทนฝ่ายนายจ้าง/ลูกจ้าง ตามกฎหมายความปลอดภัย อาชีวอนามัยฯ 2 คณะ
กสร. เชิญชวนให้สมาคมนายจ้าง รัฐวิสาหกิจ สหภาพแรงงาน สหภาพแรงงานรัฐวิสาหกิจ ส่งผู้แทนเพื่อสมัครเลือกตั้งผู้แทนฝ่ายนายจ้างและผู้แทนฝ่ายลูกจ้างในคณะกรรมการตามกฎหมายว่าด้วยความปลอดภัย อาชีวอนามัย และสภาพแวดล้อมในการทํางาน จํานวน 2 คณะ ยื่นใบสมัครภายใน 3 ธันวาคม
นายนิยม สองแก้ว อธิบดีกรมสวัสดิการและคุ้มครองแรงงานกล่าวว่า ความปลอดภัย อาชีวอนามัย และสภาพแวดล้อมในการทํางาน ถือเป็นสิ่งสําคัญที่ส่งผลให้ลูกจ้างในสถานประกอบกิจการเกิดความปลอดภัย สุขภาพอนามัยที่ดี และช่วยลดความเสี่ยงในการประสบอันตรายจากการทํางานของลูกจ้างได้ กสร.จึงขอเชิญชวนให้ สมาคมนายจ้าง รัฐวิสาหกิจ สหภาพแรงงานและสหภาพแรงงานรัฐวิสาหกิจ ส่งผู้แทนเพื่อสมัครเลือกตั้งผู้แทนฝ่ายนายจ้างและผู้แทนฝ่ายลูกจ้างในคณะกรรมการตามกฎหมายว่าด้วยความปลอดภัย อาชีวอนามัย และสภาพแวดล้อมในการทํางาน จํานวน 2 คณะ ได้แก่ 1. คณะกรรมการความปลอดภัยอาชีวอนามัย และสภาพแวดล้อมในการทํางาน 2. คณะกรรมการบริหารกองทุนความปลอดภัย อาชีวอนามัย และสภาพแวดล้อมในการทํางาน โดยจะเปิดให้สมัครเข้ารับการเลือกตั้ง ระหว่างวันที่ 22 พฤศจิกายน - 3 ธันวาคม 2564 และลงคะแนนเลือกตั้ง ระหว่างวันที่ 22 พฤศจิกายน - 16 ธันวาคม 2564 โดยสามารถดาวน์โหลดแบบเสนอชื่อและใบสมัครในเว็บไซต์ http://relation.labour.go.th ทั้งนี้ ให้ผู้สมัครเข้ารับการเลือกตั้งนําแบบเสนอชื่อพร้อมใบสมัคร ยื่นด้วยตนเองได้ที่สํานักแรงงานสัมพันธ์ ชั้น 2 ถนนมิตรไมตรี แขวงดินแดง เขตดินแดง กรุงเทพฯ
อธิบดี กสร.กล่าวเพิ่มเติมว่า สําหรับการเสนอชื่อผู้ลงคะแนนสามารถส่งแบบได้ที่สํานักแรงงานสัมพันธ์หรือทางอีเมล์ :crg.dlpw@gmail.comหรือทางไปรษณีย์นําส่ง : กรมสวัสดิการและคุ้มครองแรงงานสํานักแรงงานสัมพันธ์ ถนนมิตรไมตรี แขวงดินแดง เขตดินแดง กรุงเทพฯ 10400 และกําหนดวัน เวลา สถานที่เลือกตั้ง กสร.จะประกาศให้ทราบต่อไป โดยสามารถสอบถามรายละเอียดเพิ่มเติมได้ที่ กลุ่มงานทะเบียนกลาง สํานักแรงงานสัมพันธ์ 0 2660 2164-5